《江行迓宪使遇风》
宋代·崔敦礼

星使乘槎势若飞，微官奔走遂忘危。
扁舟掀舞身如叶，短棹欹斜命缀丝。
乱眼云山疑醉梦，拍天波浪意蛟螭。
西风送我归渔浦，落日衔山未晚炊。

作者简介：敦礼，河北人。字仲由，本通州静海人，居溧阳。与弟敦诗同登绍兴三十年（1160）进士。历江宁尉、平江府教授、江东安抚司干官、诸王宫大小学教授。淳熙八年（1181）卒，官至宣教郎。有宫教集。爱溧阳山水，买田筑室居焉。其著作《刍言》编凡分三卷：上卷言政，中卷言行，下卷言学。